CELEX: 62020CN0323
Language: fi
Date: 2020-07-21 00:00:00
Title: Asia C-323/20: Ennakkoratkaisupyyntö, jonka Amtsgericht Nürnberg (Saksa) on esittänyt 21.7.2020 – DQ v. Ryanair DAC

21.9.2020   
            
            
               FI
            
            
               Euroopan unionin virallinen lehti
            
            
               C 313/15
            
         
      Ennakkoratkaisupyyntö, jonka Amtsgericht Nürnberg (Saksa) on esittänyt 21.7.2020 – DQ v. Ryanair DAC
      (Asia C-323/20)
      (2020/C 313/18)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Amtsgericht Nürnberg
      
         Pääasian asianosaiset
      
      
         Kantaja: DQ
      
         Vastaaja: Ryanair DAC
      
         Ennakkoratkaisukysymykset
      
      
                  1)
               
               
                  Onko lennosta vastaavan lentoliikenteen harjoittajan henkilökunnan työtaistelua, jonka ammattiliitto on järjestänyt, pidettävä asetuksen (EY) N:o 261/2004 (1) 5 artiklan 3 kohdassa tarkoitettuna ”poikkeuksellisena olosuhteena”?
               
            
                  2)
               
               
                  Onko tältä osin merkitystä sillä, järjestetäänkö kyseinen työtaistelu henkilökunnan sellaisten vaatimusten perusteella, joista ei ole siihen mennessä sovittu henkilökunnan ja lennosta vastaavan lentoliikenteen harjoittajan välisellä sopimuksella?
               
            
                  3)
               
               
                  Onko tältä osin merkitystä sillä, johtuuko konkreettinen työtaistelu lennosta vastaavan lentoliikenteen harjoittajan tietystä käyttäytymistavasta ammattiliiton kanssa käytyjen neuvotteluiden aikana?
                  Unionin tuomioistuimen presidentin 7.8.2020 antamalla määräyksellä asia on poistettu tuomioistuimen rekisteristä.
               
            
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).